1. A touz cels qui verront et orront ces presentes lettres, je, Jehans sires de Chastelnuef 2. en Auxois, chevaliers, fais savoir que je, de mon bon gré, saichanz et porveuz, veul et outres 3. a mon amé mon seignour Robert seignour de Beleux que il, totes foiz que li plaira, vende 4. et alienoit et puisse vendre et aliener a quelque persone que il voudra totes les choses 5. ci desoz escriptes. C’est asavoir doux cenz journaux de boix a perche que il tient de 6. moi en fyé sanz moi apeler et sanz mon congié et tele vendue cum il en fera et a cui qu’il 7. la face je loux veul et conforme et quite le dit fyé et … le droit que je hai ès 8. dites choses pour raison de fyé sanz aucun reclain a faire de moi ou de mes hoirs ou 9. dit fyé ou èsdites choses pour raison dou dit fyé et promet pour mon sairement que je n’irai 10. ne consentira que autres veignes contre ceste quitance ne contre la tenour de ces lettres. 11. Et quant a ceu je abrenonce a tote haide de tot droit et tote costume et a toz privileges 12. et a totes raisons et au droit qui dit que generaux renonciacions ne vaut. Ou tesmoig 13. de la quel chose je hai mis mon seaul en presentes lettres. Ceu fu fait en l’an de 14. grace mil doux cenz quatrevinz et nuef, ou moix de joign.